text: Sains Alexis s’en vait a abandon,
   Et vint a Rome apoiant d'un bordon.
   Or plot a Diu ki vint a passion
   Ke le sien pére encontre li frans hon
   Et puis se mére par devant lor dognon:
   Dou mostier viénent saint Piére el pret Noiron;
   De lor enfant sont en mout grant frichon.
   Il vint avant, si’s enclina parfont:
   "Eufemien, escoute me raison.
   Herbierghe quier por Diu le roi dou mont
   Et por ten fil Alexis le baron.
   
   PageV01P299
   Ke Damedius ki warit Lasaron
   Et Moysant de le main Pharaon
   Te renge encore ten fil en te maison!"
  